text: Kolding-bageri i DM-finale
  22 september 2015 kl. 05.46
  Seest Bageri i Kolding er klar til finalen i Danmarks største brød- og kagekonkurrence.
  Bager Claus Toft Hansen fra Seest Bageri i Kolding er nu nået videre til finalen i Danmarks største brød- og kagekonkurrence, der afvikles på Rådhuspladsen i København tirsdag.
  Seest Bageri gik videre til finalen i Kransekagestykke, hvor Claus Toft Hansen deltog.
  I år var ikke mindre end 371 brød og kager tilmeldt i syv forskellige kategorier. Nu er de ti bedste produkter i hver af de 7 kategorier klar til at blive bedømt inden, de endelige vindere kan kåres.
  Konkurrencerne, der har været afviklet siden 2001, arrangeres af Bager- og Konditormestre i Danmark og trækker rigtig mange deltagere fra hele landet.
  Det gælder også Ribe-bageriet Pompei, der tidligere har høstet mange priser for deres brød. I år har de to brød med i konkurrencen.
  Rune Bonnichsen fra Pompei vandt en 2. præmie i rugbrødskategorien for et rugbrød bagt med den specielle svedjerug, smør og brun farin.
  